ปล่อยขบวนรถแห่เทียนพรรษา สัปดาห์ส่งเสริมพระพุทธศาสนา เข้าพรรษา 2562
ส.ส.ธณิกานต์ ร่วมปล่อยขบวนรถแห่เทียนพรรษา ถวาย 10 วัดในกรุงเทพฯ สืบทอดพระพุทธศาสนา ชวนชาวพุทธรักษาศีล เจริญปัญญา สนับสนุนกิจกรรมทางศาสนา เพื่อรักษาขนบธรรมเนียมประเพณีอันดีงาม ให้คงอยู่เป็นศูนย์รวมจิตใจของคนไทย,เมื่อวันที่ 16 ก.ค.62 ที่อาคารวัฒนธรรมวิศิษฏ์ กระทรวงวัฒนธรรม น.ส.ธณิกานต์ พรพงษาโรจน์ ส.ส.เขตบางซื่อ-ดุสิต กทม.พรรคพลังประชารัฐ (พปชร.) ร่วมพิธีปล่อยขบวนรถแห่เทียนพรรษา งานสัปดาห์ส่งเสริมพระพุทธศาสนา เนื่องในเทศกาลอาสาฬหบูชาและเข้าพรรษา ประจำปี 2562 ซึ่งมี นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธี เพื่อนำเทียนพรรษาไปถวาย 10 วัด ได้แก่ วัดมหาธาตุยุวราชรังสฤษฎิ์ วัดพระราม 9 กาญจนาภิเษก วัดพระศรีมหาธาตุวรมหาวิหาร วัดอุทัยธาราม วัดพรหมวงศาราม วัดกุนนทีรุทธาราม วัดเทพลีลา วัดพระไกรสีห์ (น้อย) วัดสิริกมลาวาส และวัดลาดพร้าว,โดย น.ส.ธณิกานต์ กล่าวว่า การถวายเทียนพรรษาเป็นการสืบสานประเพณีที่สืบทอดกันมาแต่โบราณ เราชาวพุทธมีวัฒนธรรมในการทำบุญถวายทาน การถวายเทียน หรือหลอดไฟ เป็นสัญลักษณ์การนำแสงสว่างและความเจริญรุ่งเรืองมาสู่ชีวิต ซึ่งประเพณีนี้ถือเป็นแบบอย่างให้คนรุ่นใหม่ได้ศึกษา อีกทั้งยังเป็นการสืบสานประเพณีที่ดีงามต่อไป จึงขอเชิญชวนชาวพุทธร่วมกันรักษาศีล ลด ละ เลิก อบายมุข เจริญสมาธิและปัญญา ตลอดช่วงเข้าพรรษา เพื่อสืบทอดพระพุทธศาสนา ถวายเป็นพุทธบูชา และถวายเป็นพระราชกุศลแด่สมเด็จพระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว สมเด็จพระนางเจ้าฯ พระบรมราชินี และพระบรมวงศานุวงศ์,ในส่วนของเขตบางซื่อ-ดุสิตที่ตนดูแลนั้น ก็มีการจัดพิธีแห่เทียนและทำบุญถวายทานกันอย่างต่อเนื่องและทั่วถึง ในช่วงสัปดาห์พระพุทธศาสนานี้ เพื่อให้พี่น้องประชาชนทุกคนในเขตมีส่วนร่วม โดยทีม ส.ส.เขต ร่วมกับสำนักงานเขตฯ และสภาวัฒนธรรมเขตฯ เป็นหน่วยงานที่รับหน้าที่เป็นแม่งานใหญ่ประจำเขต สนับสนุนกิจกรรมทางศาสนาเพื่อรักษาขนบธรรมเนียมประเพณีอันดีงาม ให้คงอยู่เป็นศูนย์รวมจิตใจของประชาชนชาวไทยทั้งชาติ
ส.ส.ธณิกานต์ ร่วมปล่อยขบวนรถแห่เทียนพรรษา ถวาย 10 วัดในกรุงเทพฯ สืบทอดพระพุทธศาสนา ชวนชาวพุทธรักษาศีล เจริญปัญญา สนับสนุนกิจกรรมทางศาสนา เพื่อรักษาขนบธรรมเนียมประเพณีอันดีงาม
เข้าพรรษา,วันเข้าพรรษา 2562,ถวายเทียนพรรษา,พุทธบูชา,รักษาศีล,ข่าวทั่วไป